Жалба, подадена на 6 юни 2021 г. — Worldwide Machinery/EUIPO — Scaip (SUPERIOR MANUFACTURING)
(Дело T-316/21)
Език на жалбата: английски
Страни
Жалбоподател: Worldwide Machinery Ltd (Чанълвю, Тексас, Съединени щати) (представител: B. Woltering, адвокат)
Ответник: Служба на Европейския съюз за интелектуална собственост (EUIPO)
Друга страна в производството пред апелативния състав: Scaip SpA (Парма, Италия)
Данни за производството пред EUIPO
Притежател на спорната марка: другата страна в производството пред апелативния състав
Спорна марка: фигуративна марка на Европейския съюз със словните елементи „SUPERIOR MANUFACTURING“ — марка на Европейския съюз № 11 385 333
Производство пред EUIPO: производство по отмяна
Обжалвано решение: решение на пети апелативен състав на EUIPO от 25 март 2021 г. по преписка R 873/2020-5
Искания
Жалбоподателят моли Общия съд:
да отмени изцяло обжалваното решение, както и решението на отдела по отмяна от 12 март 2020 г., прието [в производство] по отмяна № 28 762 C, в частта, в която искането за отмяна на марката на Европейския съюз (№ 11 385 333) е отхвърлено,
да отмени спорната марка на Европейския съюз във връзка със следните стоки: клас 12: самоходни машини за реализиране на нефтопроводи, газопроводи и водопроводи; сухопътни превозни средства, а именно самоходни съоръжения за поставяне на тръби; комплекти за преобразуване на гъсенични сухопътни превозни средства в сухопътни превозни средства, включващи самоходни съоръжения за поставяне на тръби; гребла за пресяване; вендузи за апарати за повдигане; хидравлични патронници, самоходни машини за огъване на тръби,
да му присъди разноските в производството пред Общия съд.
Изложено основание
Нарушение на член 58 от Регламент (ЕС) 2017/1001 на Европейския парламент и на Съвета.
____________